Markus Einan

Markus Einan (født 4. februar 1997 i Sørumsand) er en norsk friidrettsutøver som hovedsakelig konkurrerer i sprint- og mellomdistanseløp. Han representerer Ullensaker/Kisa Idrettslag. 

Hans fremste internasjonale meritter er gull på 800 meter 4 x 400 meter stafett ved Nordisk juniormesterskap i friidrett 2015.

 Idrettskarriere 
2012
Einan deltok ved Ungdomsmesterskapet i friidrett 2012, og kom der på 4.-plass på 800 meter i G15-klassen, med tiden 2:04,06. Han vant 800 meter ved Mizuno Norway Games, og kom på 8.-plass i G15-klassen ved Tyrvinglekene.AndRo Data - DNB Nor Tyrvinglekene 2012 - G-15 800 m, besøkt 28. desember 2016.

2013
Ved UM inne 2013 kom han på 9.-plass på 800 meter totalt, i klassen G16.  

Han deltok ved Internationales Pfingstsportfest i Berlin i mai, der han kom på 10.-plass på 800 meter totalt, i seniorklassen.Pfingstsportfest Berlin - 18. Internationales Pfingstsportfest Berlin 2013, besøkt 28. desember 2016. Han løp der på 1:55,79. I den nasjonale konkurransen ved Bislett Games kom han på 7.-plass i seniorklassen, og ved Världsungdomsspelen 2013 løp han inn til 18.-plass på 800 meter og 11.-plass på 400 meter i G17-klassen. Han vant 800 meter i G16-klassen ved Tjalvelekene 2013. 

Ved junior-NM i friidrett 2013 kom han på 8.-plass i sitt innledningsheat på 800 meter, og gikk ikke til finalen.AndRo Data - Junior NM 2013 - MJ 800 m, besøkt 28. desember 2016. Også på 400 meter ble han slått ut i innledningsheatet.AndRo Data - Junior NM 2013 - MJ 400 m, besøkt 28. desember 2016. Han vant 800 meter i G16-klassen ved UM 2013. 

2014
I mars deltok Einan i G17-klassen ved Ungdomsmesterskapet i friidrett innendørs 2014, og fikk der bronse på 800 meter, og sølv på 400 meter, bak Abdurrahman Hir.AndRo Data - UM Innendørs 2014 - G-17 400 m 

Ved Norwegian Grand Prix løp han 800 meter på 1:53,27, som holdt til 19.-plass sammenlagt.Track and Field - Norwegian Grand Prix 2014-05-22, besøkt 29. desember 2016. Han deltok i den nasjonale konkurransen ved Bislett Games, der han løp på 1:53,27, som var 20. beste tid.Kondis.no - Åpningsstevne Bislett: Vedvik nordisk mester på 10 000 m, besøkt 29. desember 2016. Han vant 800 meter j G17-klassen ved Världsungdomsspelen 2014. 

Han deltok ved junior-NM i friidrett 2014, i U20-klassen (MJ19), 17 år gammel. På 400 meter fikk han sølv, bak Josh-Kevin Ramirez Talm, og på 800 meter vant han gull, 6 hundredeler foran Abduljaleel Hir. Han ble tatt ut til Nordisk juniormesterskap i friidrett 2014, der han fikk to sølvmedaljer. På 800 meter fikk han sølv på 800 meter, bak svenske William Levay, og Norge løp også inn til sølv på 4 x 400 meter stafett. Ved NM i friidrett 2014 ble han slått ut i innledningsheatet, men fikk gull på 1000 meter stafett sammen med Ullensaker/Kisa IL. 

I september deltok han ved Ungdomsmesterskapet i friidrett 2014, der han vant 400 meter og 800 meter. I tillegg kom Ullensaker/Kisa IL på 7.-plass på 1000 meter stafett. 

2015
Einan deltok ved NM i friidrett innendørs 2015, og kom på 4.-plass på 800 meter, knappe to tideler bak Andreas Kramer. 

Han deltok både i junior- og seniorklassen ved NM i stafetter 2015, og fikk gull på 4 x 400 meter i seniorklassen, og gul på 4 x 400 meter og 4 x 1500 meter i juniorklassen. Ved junior-EM i friidrett 2015 løp han på 1:53,39 i innledningsheatet, men ble slått ut i semifinalen, der han løp på 1:55,53.European Athletics - European Athletics U20 Championships - Eskilstuna 2015, besøkt 29. desember 2016. I august fikk han bronse på 800 meter ved NM i friidrett 2015, og Ullensaker/Kisa kom på 4.-plass på 1000 meter stafett. Ved junior-NM i friidrett 2015 vant han 800 meter, og fikk bronse på 1000 meter stafett. Han ble på nytt tatt ut til Nordisk juniormesterskap i friidrett 2015, og denne gangen vant han 800 meter, og Norge vant også 4 x 400 meter stafett. 

Han vant 800 meter ved Ungdomsmesterskapet i friidrett 2015, i klassen G18/19, og Ullensaker/Kisa fikk sølv på 1000 meter stafett. Han fikk også sølv på 400 meter. 

2016
Ved både Scandinavian Milers Club og Nordenkampen innendørs kom han på 4.-plass på 800 meter. Ved Tyrvinglekene vant han 400 meter, med ny personlig innendørsrekord på 48,58 sekunder.Norges Friidrettsforbund - Norske rekorder i helgen, besøkt 29. desember 2016.

Utendørssesongen 2016 startet med Norwegian Grand Prix-stevnet på Hamar, der han kom på 3.-plass på 800 meter i seniorklassen. Han deltok ved NM i stafetter 2016, der Ullensaker/Kisa vant 4 x 1500 meter i juniorklassen, og fikk sølv på 4 x 400 meter, med Einan på laget. Han kom på 9.-plass på 800 meter i den nasjonale konkurransen ved Bislett Games, og 4.-plass ved Boysen Memorial, der han satte ny personlig rekord på 1:48,93. 

Ved U20-VM i friidrett 2016 i Bydgoszcz ble han slått ut i sitt innledningsheat, der han løp på 1:53,61, og ved NM i friidrett 2016 fikk han bronse på 800 meter, bak Filip Ingebrigtsen og Andreas Roth. På 1000 meter stafett kom Ullensaker/Kisa på 6.-plass i NM. Han vant både 400 og 800 meter ved Junior-NM i friidrett 2016, og ved Nordisk juniormesterskap i friidrett 2016 fikk han igjen sølv på 800 meter, bak svenske Andreas Kramer, og Norge kom igjen på 2.-plass på 4 x 400 meter stafett. 

Den 1. september deltok han ved Young Diamonds Challenge under Diamond League-finalen i Zürich, der han kom på 6.-plass. Han satte ny mesterskapsrekord på 1:51,52 da han vant 800 meter i G18/19-klassen ved Ungdomsmesterskapet i friidrett 2016.Norges Friidrettsforbund - Helene og Pål fikk bestemannspremiene, besøkt 29. desember 2016. Han vant også 400 meter ved UM.

 Referanser 

 Eksterne lenker 

  Statistikk hos Min Friidrettsstatistikk

Kategori:Norske sprintere
Kategori:Norske mellomdistanseløpere
Kategori:Norgesmestere i friidrett
Kategori:Personer fra Sørum kommune
Kategori:Deltakere for Norge under EM i friidrett innendørs 2019
Kategori:Juniornorgesmestere i friidrett
Kategori:Friidrettsutøvere for Ullensaker/Kisa IL